לירון לבו

לירון לבו (נולד ב-22 בינואר 1972) הוא שחקן ודוגמן ישראלי. לבו נולד, גדל והתחנך בתמרת. עם גיוסו לצה"ל התנדב לסיירת מטכ"ל. לבו הודח ממסלול הלוחם כעבור שנה ועבר לסיירת צנחנים. בצנחנים השלים את מסלול הלוחם וקורס מ"כים חי"ר. בשנים 1996-1997 גילם דמויות שונות במערכונים בתוכנית של אלי יצפאן שנקראת "הערב עם אלי יצפאן" ששודרה בערוץ 2. בשנת 1997 זכה לבו לפריצה משמעותית בסדרות הטלוויזיה, "חלומות נעורים", בערוץ 3, שם גילם את יריב ברגר. בשנים 1998-1999 השתתף ב 2 העונות של סדרת הטלוויזיה "זבנג" ששודרה בערוץ 2, גילם את גולן פינס. בתחום הקולנוע התפרסם לבו כאחד מכוכביו הקבועים של הבמאי עמוס גיתאי, לאחר שכיכב בסרטיו, "כיפור" (2000), "קדמה" (2002), "אודות המוניטין" (2000), "ה-11 בספטמבר" (2002), "עלילה" (2003), ו"אזור חופשי" (2005). בשנת 2007 כיכב בסרטו של גיתאי "התנתקות". שיחק בסרט "ירח של זאבים" (2005) של הבמאי שי כנות, שיחק עם השחקנית לובנה אזאבל בסרט "זרים" (2007) של צמד הבמאים ארז תדמור וגיא נתיב, שהשתתף בפסטיבל סאנדנס ובפסטיבל טרייבקה, על תפקיד זה היה מועמד לפרס אופיר 2007, ובנוסף השתתף לבו בסרטו של דויד בן ארי "מפטיר" (2008) ובסדרה "להתחיל מחדש" (2009) של הבמאי חיים בוזגלו. בשנת 2002 שיחק בסדרת הטלוויזיה שביים שמואל אימברמן "כנפיים" ששודרה בערוץ 1 הסדרה עוסקת בחניכי קורס טיס של חיל האוויר הישראלי גילם את מיקי גרוס. באותה השנה התארח בעונה השלישית בסדרת דרמת הנוער של ערוץ הילדים ״החבר'ה הטובים״ גילם את אופק. בשנים 2004-2005 גילם את דמותו של יקי תמיר בעונה השנייה והשלישית של הטלנובלה "אהבה מעבר לפינה" ששודרה בערוץ 2. בשנים 2006-2009 שיחק בתפקיד משנה בסדרה "פרשת השבוע" ששודרה בהוט 3, שיחק את כץ. לאורך השנים השתתף לבו במספר הפקות בינלאומיות - "נקמה יהודית" (1997), קופרודוקציה ישראלית-רוסית, "קוד מגה" (1999) האמריקאי, בסדרת-הטלוויזיה "בנו של אלוהים" (2001) הבריטית וסרטו של סטיבן ספילברג, "מינכן" (2005). בשנת 2007 השתתף בסרט הצרפתי, "סינדרום ירושלים", שיחק בסרט "המפטיר" בתפקיד ראשי, באותה שנה שיחק בתפקידי אורח בסדרות אולי הפעם בתפקיד אבנר, בעונה השלישית של ראש גדול בתפקיד ניצן וייס, כמו כן באותה השנה שיחק בתפקיד ראשי בסרטו של עמוס גיתאי "התנתקות״ לצדה של ז'ולייט בינוש. בשנים 2007-2008 שיחק בסדרת דרמת הנוער של ערוץ הילדים, "האי" בתפקיד אדי. ב-2008 שיחק בתפקיד אורח בסדרה "רביעיית רן". ב-2009 שיחק בסדרה "תיבת נח" ששודרה בערוץ 2 ובסדרה "לחיות מחדש" ששודרה בערוץ הראשון וכן בסרט "קירות". בשנים 2010-2009 שיחק ב 2 העונות בסדרת הדרמה של ערוץ עשר "נשות הטייסים" גילם את אייל סיטון. ב-2010 שיחק בסרטו של חיים בוזגלו, "כבוד" בתפקיד מירו מרציאנו. ובאותה השנה התארח במספר פרקים בדודים בעונה השלישית של סדרת דרמת הפשע שהופקה בHOT "הבורר" שיחק בתפקיד דובי. ב-2011 שיחק בסרט, "Session", של חיים בוזגלו ושיחק בסרט "פרשת רות", וכן בתפקידי אורח בסדרות "הכבוד של מרציאנו", ו"סברי מרנן". ב-2012 שיחק לבו בסדרת הדרמה הקומית: "תנוחי" בתפקיד "יאיר יפת" ובסדרת הדרמה "קטמנדו" של ערוץ 2 בתפקיד "גיאני". באותה שנה שיחק בסרטים - "בשר תותחים", סרט אימה ישראלי, ובסרט "סרק סרק" בבימויו של חיים בוזגלו. וכן שיחק בסרט הטלוויזיה "המהגרים", הסרט הוא קופרודוקציה ישראלית-אמריקאית. ב-2013 שיחק בסרט הפעולה "כידון", ב-2014 הצטלם לסדרת הנוער "סוסי פרא" שעלתה במהלך 2016 ושודרה בערוץ זום. ב-2015 שיחק בתפקיד אורח בסדרה "להתבגר" אשר משודרת בערוץ 10. ב-2017 שיחק בסרט "נמל בית" של הבמאי ארז תדמור, לצד השחקנים יורם חטב ושמיל בן ארי. באותה שנה הופיע בתפקיד הראשי בסרטו של רפאל רביבו "אמור". בשנת 2019 שיחק בסרט המלחמה האמריקאי "ג'ארהד: חוק השבות", שצולם בחלקו בישראל לצדם של רוברט פטריק ואמורי נולסקו והישראלים יעל איתן, אורי פפר וצחי הלוי. באותה שנה שיחק גם בסרטו של יובל אדלר "המורה לאנגלית". משנת 2020 שיחק בסדרה "בת השוטר" את עמית ארגמן, אביה של דנה שמת לפני עלילת הסדרה ומוצג רק בפלאשבקים של דנה ותמונות. בשנת 2008 הוביל את הקמפיין של חברת H&O לצידה של גלית גוטמן. בשנת 1999 נישא לבו לשחקנית לי את גליק, וב-2002 השניים נפרדו. בשנים 2009-2010 ניהל מערכת יחסים עם השחקנית-דוגמנית ליטל רוזנצוייג. שאיתה שיחק בסדרה "נשות הטייסים". לבו הוא אחיינו של השחקן יאיר רובין. לירון לבו, במיזם "אישים" לתיעוד היצירה הישראלית לירון לבו, במסד הנתונים הקולנועיים IMDb (באנגלית) לירון לבו, באתר "אידיבי", מאגר הידע העברי לקולנוע ישראלי ועולמי לירון לבו, באתר ספר הקולנוע הישראלי לירון לבו, באתר AllMovie (באנגלית) לירון לבו, במסד הנתונים הקולנועיים KinoPoisk (ברוסית) לירון לבו, באתר ארכיון הסרטים הישראלי בסינמטק ירושלים רינת גור נחום, בעל כנף, באתר ynet, 8 בינואר 2003 סמדר שילוני, התקפת לבו, באתר ynet, 6 בדצמבר 2007 ליטל בית יוסף, מופע האימים של לירון לבו, באתר nrg‏, 6 בדצמבר 2008 דורון חלוץ, לירון לבו משיק קריירה בינלאומית, בלי אג'נדה, באתר הארץ, 16 במאי 2012 ציפי שמילוביץ, הזר: לירון לבו בראיון על החיים בלוס אנג'לס, במדור "פנאי פלוס" באתר ynet‏, 12 במרץ 2014 יואב בירנברג, חידת לבו, באתר "ידיעות אחרונות", 23 במרץ 2017 אינה טוקר, "שכל אחד יעשה בשם האומנות מה שבא לו", באתר ynet, 19 באוקטובר 2017 טליה לוין, ‏לירון לבו: "לא הבנתי שחיי בסכנה, חילקתי הוראות באמבולנס", באתר מעריב אונליין, 5 בינואר 2019 דורון חלוץ, לירון לבו משיק קריירה בינלאומית, בלי אג'נדה, באתר הארץ, 16 במאי 2012 מיקי לוין, [https://www.makorrishon.co.il/nrg/online/7/ART1/955/542.html אהבה בשחקים חדשות חמות ממסלול הנחיתה. ליטל רוזנצווייג ולירון לבו, שניהם חברי קאסט "נשות הטייסים", חוגגים זוגיות חדשה וצמודה], באתר www.makorrishon.co.il, ‏19/10/2009